רינת גבאי

250px|ממוזער|alt=|רינת גבאי, 2021
**רינת גבאי** (נולדה ב-31 ביולי 1973) היא זמרת, מלחינה, פזמונאית, כוכבת ילדים, מדבבת ושחקנית ישראלית, מוכרת בשם הבמה והדמות שלה ככוכבת הילדים **רינת מלכת הילדים**.

## ביוגרפיה
### ראשית חייה
רינת נולדה וגדלה בלוד, וב-1985, בגיל 12, החלה ללמוד פיתוח קול. כעבור שנתיים הגיעה למבחן במה באופרה הישראלית החדשה וקיבלה את התפקיד הראשי באופרה "בטבעת החנק". בעקבות זאת, הופיעה גבאי ב-1989 בגיל 16 ב"סיבה למסיבה", תוכנית האירוח המרכזית של הערוץ הראשון וכך זכתה לפרסום כלל ארצי.

בדצמבר 1990 השתתפה רינת בפסטיגל בשיר "בוא אהובי" (מילים: דודו ברק, לחן: נורית הירש, עיבוד: יורם צדוק).

בקדם-אירוויזיון 1992 הייתה זמרת ליווי של עירית ענבי בשיר "השד הקטן שלי".

ב-1993 היא הופיעה, לצד נעמי שמר, מיקי קם, חיים צינוביץ' ומשה בקר, בקלטת הווידאו לילדים "אצלנו בפסנתר", משירי נעמי שמר.

את שירותה בצה"ל עשתה בלהקת חיל האוויר וכסולנית עם תזמורת חיל האוויר.

### קריירה
בשנת 1994 שרה באלבומם השלישי של החברים של נטאשה, "רדיו בלה בלה" בשיר "הללויה".

גבאי שיחקה במחזות הזמר "פנטסטיקס", "עלובי החיים" (בו גילמה את קוזט), "היפה והחיה", "אוליבר טוויסט" ו"בת הים הקטנה".

בין השנים 1992 ו-2005 השתתפה בהפקות דיבוב לסרטי ולסדרות הנפשה, ובהן "היפה והחיה" (בתפקיד בל), "לוני טונס", "עלילות טדי דוב" ו"מולאן" (בתפקיד מולאן).

ב-1998 החלה גבאי לעבוד על אלבום בכורה בשם "מצאתי טוב", ממנו יצאו הסינגלים "קחו אותי מכאן", "מצאתי טוב" ו"לילה טוב/לפעמים כן ולפעמים לא". השיר "לילה טוב" הוא גרסה עברית לשירה של טורי איימוס "Sweet Dreams", שהוקלט ב-1992 על ידי איימוס אך לא יצא לאור. השיר תורגם על ידי גבאי והוקלט באישורה של איימוס. אף על פי שבהמשך הוקלטו רוב שירי האלבום, הוא נגנז לבקשתה של גבאי, לאחר שהשירים שפורסמו, לא זכו להצלחה. אלבומיה, ש"תפסו את מקומו של אלבום זה", הם "רינת גבאי" ב-2001 ו"רגעים" ב-2003, שמתוכו הצליח במיוחד שיר הנושא.

ב-2005 היא התמודדה בקדם אירוויזיון עם השיר "Jerusalem", שהלחינה למילים של אהוד מנור, ועיבוד של אייל קצב. השיר זכה במקום הרביעי בתחרות.

בשנת 2006 הקימה, יחד עם בעלה דאז, דורון מור, חברת תוכן לילדים "חסידה הפקות" ודרכה הוציאה מספר רב של קלטות וידאו, תקליטורים ותוכניות לילדים, בהן "הפיציקט של רינת" שיצא ב-2004, "רינת בארץ המילים" שיצא ב-2005, "הקרקס של רינת" ו"רינת בארץ האנגלית" שיצאו ב-2007, כמו כן יצרו דמויות מעולמה של גבאי כגון: הבובה מימי, יויו הרובוט, גיא ושלכת.

ב-2007 כיכבה בסדרה ישראלית בערוץ הופ! בשם הקרקס של רינת לצד נתן נתנזון, הילה זהרור, יוסי טולדו ויפתח קמינר.

גבאי הופיעה בפסטיגל 2007, פסטיבל שירי הילדים 2008, בו הגיעה למקום השלישי עם השיר "מלכת המשאלות", במותק של פסטיבל בשנים 2009, 2011 ו-2012 ובהצגות הילדים "רינת בארץ המילים", "המופע של רינת גבאי", "מסיבת קיץ עם רינת ויובל", "רינת בארץ השירים", "רינת ועודד בדרך לקוסם", "אצלנו בחצר", "רינת גבאי שרה עוזי חיטמן", "השירים המשחקים", "פנטזיה", "מסיבת פיג'מות", "הדרקון המתוק שלי", "נסיך מצרים", "המכבים" ו"מגילת אסתר".

בסוף 2009 השתתפה בסדרת טלוויזיה ישראלית בערוץ הופ! בשם "גינת הפלאים של רינת" לצד ספי ריבלין, רוית יעקב וגיא פרידמן.

בשנת 2015 שיחקה בסדרה "שורום זורום" לצד ירדן הראל ואילנית גרשון.

בפסח 2015 השתתפה כמרים בהצגה לילדים "נסיך מצרים" עם גיא זו-ארץ ועוד. מאז היא מופיעה בהצגה שמוצגת כל שנה לקראת חג הפסח.

בחנוכה 2016 השתתפה בתוכני הילדים "אם אני נסיכה" ב-HOT כמו כן השתתפה בתור הדמות הראשית במחזמר "סינדרלה" לצד אילנית לוי וטום באום. במהלך 2016 הצטלמה לעונה ה-8 של תוכנית הדוקו-ריאליטי "מחוברים" ביחד עם בעלה דורון מור. התוכנית עלתה לשידור ב-HOT בספטמבר 2017. בעקבות התוכנית היא החלה לפתח קריירה שירה למבוגרים והחלה להקליט שירים לקראת אלבום ומופע המיועדים למבוגרים. השיר הראשון שיצא בעקבות התוכנית הוא "אתה אחד בחיי", למילים של דיקלה, והפקה מוזיקלית של גיא מנטש ויהל דורון.

בשנת 2018 הוציאה את אלבומה "רגע מושלם". בחנוכה 2018 גילמה את דורותי גייל בהצגה "הקוסם מארץ עוץ" עם אדם, איציק כהן, איתי תורג'מן, נדב אילון ונסרין קדרי.

[ממוזער|גבאי על סט ההצגה "[הקוסם מארץ עוץ", 2018]]

בשנת 2019 התארחה בעונה השנייה של הסדרה "גן הצוציקים מארח" עם כוכבי ערוץ בייבי בתור בובות והיא שבה לערוץ הופ! בסדרה "מסיבת האותיות של הופ! עם רינת". כמו כן באותה שנה השתתפה בסרט "יציאת מצרים"וכן גם השתתפה במחזמר המצליח "מגילת אסתר" שעד היום הסרט והשירים מצליחים.

בשנת 2020 השתתפה בתוכנית המציאות "הזמר במסכה", בתור השפירית, וסיימה במקום השני. באותה שנה הוציאה מופע במה חדש בעקבות השתתפותה בתוכנית הנקרא "רינת גבאי: בלי רמזים ומסכה" ובו צפויה לבצע קלאסיקות ישראליות ובאנגלית מרחבי העולם.

## חיים אישיים
גבאי הייתה נשואה לדורון מור, ששימש עד 2018 במקביל המנהל האישי שלה, ולהם שלוש בנות. בשנת 2023 התגרשו.

בשנת 2018 למדה יהדות והחלה תהליך של חזרה בתשובה.

גבאי סבתא לשתי נכדות.

גבאי מתגוררת בטבריה.

## דיסקוגרפיה
* 2001: "שירי חנוכה עם רינת"
* 2001: "רינת גבאי"
* 2003: "רגעים"
* 2013: "לילה טוב"
* 2013: "קבלת שבת עם רינת"
* 2014: "החוף של רינת 2"
* 2018: "רגע מושלם"

## קישורים חיצוניים

* רינת גבאי, באתר qube
* תמליל כתבה מ"לאשה" על רינת גבאי בפורום הפרעות אכילה, תפוז 
*  
* 
* 
* 
* 
* 
* 
* 
* גאולה אבן-סער - ב"שיחה אישית" עם רינת גבאי, באתר כאן 11, 23 באוקטובר 2019
* 
* 

## הערות שוליים

*
קטגוריה:אמניות ישראליות שחזרו בתשובה
קטגוריה:אמנים ישראלים הידועים בשם במה
קטגוריה:זמרות אופרה ישראליות
קטגוריה:זמרות השרות בעברית
קטגוריה:זמרות ילדים ישראליות
קטגוריה:זמרות ישראליות
קטגוריה:זמרים ישראלים
קטגוריה:זמרות פופ ישראליות
קטגוריה:חברות להקת חיל האוויר
קטגוריה:מדבבות ישראליות
קטגוריה:מלחינות ישראליות
קטגוריה:מלחינות יהודיות
קטגוריה:משתתפות הפסטיגל
קטגוריה:משתתפות פסטיבל שירי הילדים
קטגוריה:משתתפי הזמר במסכה (תוכנית טלוויזיה ישראלית)
קטגוריה:משתתפות מותק של פסטיבל
קטגוריה:משתתפי מותק של פסטיבל
קטגוריה:משתתפי מחוברים
קטגוריה:מתמודדות קדם-האירוויזיון
קטגוריה:שחקני ערוץ הופ!
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:פזמונאיות ישראליות
קטגוריה:פזמונאיות כותבות עברית
קטגוריה:זמרי אופרה ישראלים
קטגוריה:זמרים השרים בעברית
קטגוריה:זמרי ילדים ישראלים
קטגוריה:זמרי פופ ישראלים
קטגוריה:חברי להקת חיל האוויר
קטגוריה:מדבבים ישראלים
קטגוריה:מלחינים ישראלים
קטגוריה:משתתפי הפסטיגל
קטגוריה:משתתפי פסטיבל שירי הילדים
קטגוריה:מתמודדי קדם-האירוויזיון
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:פזמונאים ישראלים
קטגוריה:פזמונאים כותבי עברית
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:כוכבי ילדים
קטגוריה:לוד: אישים
קטגוריה:חדרה: אישים
קטגוריה:ישראליות שנולדו ב-1973
קטגוריה:ישראלים שנולדו ב-1973